తెలంగాణ రాష్ట్ర ఆవిర్భావ పురస్కారాలు

తెలంగాణ రాష్ట్ర అవతరణ సందర్భంగా తెలంగాణ ప్రభుత్వం ప్రతి సంవత్సరం జూన్ 2న తెలంగాణ అవతరణ దినోత్సవం నిర్వహిస్తుంది. అందులో భాగంగా తెలంగాణ రాష్ట్ర భాషా సాంస్కృతిక శాఖ ఆధ్వర్యంలో తెలంగాణ రాష్ట్రంలో మండల స్థాయినుంచి రాష్ట్రస్థాయి వరకు వివిధ రంగాల్లో కృషి చేసిన వారికి ఉత్తమ పురస్కారాలను అందించడం జరుగుతుంది.

 2015 

2015లో రాష్ట్ర స్థాయిలో 32 విభాగాల్లో 52 రంగాల వారికి ఆవార్డు కింద ఒక్కొక్కరికి లక్షా నూటా పదహారు రూపాయలతో మండల స్థాయినుంచి రాష్ట్ర స్థాయి వరకు 5,780 మందిని తెలంగాణ ప్రభుత్వం సత్కరించింది. ఈ పురస్కారాల కింద 7 కోట్ల 52 లక్షల 70 వేలు అందజేసింది.

రాష్ట్ర అవతరణ దినోత్సవం సందర్భంగా 2015, జూన్‌ 2న సికింద్రాబాద్‌ పరేడ్‌ గ్రౌండ్‌లో ముఖ్యమంత్రి కల్వకుంట్ల చంద్రశేఖరరావు చేతులమీదుగా జ్ఞాపిక, లక్షా 116 రూపాయల నగదు పురస్కార గ్రహీతలకు లక్షా 116 రూపాయల నగదుతో పాటు జ్ఞాపిక, ధ్రువీకరణ పత్ర ప్రదానం జరిగింది.

ఉత్తమ గ్రామ పంచాయతీగా కరీంనగర్‌ జిల్లా లోని చందుర్తి, ఉత్తమ మండలంగా మెదక్‌ జిల్లా లోని సిద్దిపేట, ఉత్తమ మున్సిపాలిటీగా ఆదిలాబాద్‌ జిల్లా లోని మంచిర్యాలను అవార్డుల కమిటీ ఎంపిక చేయడం జరిగింది.

 అవార్డు గ్రహీతలు 

కె. పాండురంగాచార్య, (వేదపండితుడు, హైదరాబాద్‌), ముదిగొండ వీరభద్రయ్య (సాహితీవేత్త, హైదరాబాద్‌), గూడ అంజయ్య (సాహితీవేత్త, హైదరాబాద్‌), సలావుద్దీన్‌ సయ్యద్‌ (సాహితీవేత్త, హైదరాబాద్‌), సుంకిరెడ్డి నారాయణరెడ్డి (సాహితీవేత్త, నల్లగొండ జిల్లా), పోల్కంపల్లి శాంతాదేవి (సాహితీవేత్త, మహబూబ్‌ నగర్‌ జిల్లా వనపర్తి), పెద్దింటి అశోక్ కుమార్ (సాహితీవేత్త, కరీంనగర్‌ జిల్లా), ఆర్చ్‌ బిషప్‌ తుమ్మబాల (ఆధ్యాత్మిక వేత్త), మహమ్మద్‌ ఉస్మాన్‌ (మక్కా మసీదు ఇమాం జనాబ్‌), ఏలె లక్ష్మణ్ (రాష్ట్ర ప్రభుత్వ లోగో రూపకర్త), ఎక్కా యాదగిరిరావు (అమరవీరుల స్థూప నిర్మాత), కె. లక్ష్మాగౌడ్‌ (ఉత్తమ కళాకారులు), కళాకృష్ణ (ఉత్తమ కళాకారులు), అలేఖ్య పుంజాల (ఉత్తమ కళాకారులు), టంకశాల అశోక్‌ (ఉత్తమ జర్నలిస్ట్‌), డాక్టర్‌ పసునూరి రవీందర్ (ఉత్తమ ఎలక్ట్రానిక్‌ విూడియా జర్నలిస్ట్‌), హైదరాబాద్ బ్రదర్స్ (ఉత్తమ సంగీతకారులు), విఠల్‌ రావు (గజల్‌ గాయకుడు), జి.ఎల్‌. నామ్‌దేవ్‌ (ఉద్యమ సంగీతం, కరీంనగర్‌), ఆచార్య నల్లాన్‌ చక్రవర్తుల రఘునాథాచార్యస్వామి (సంస్కృత పండితుడు, వరంగల్‌), చుక్కా సత్తయ్య (వరంగల్‌ జిల్లా), వంగీపురం నీరజాదేవి (కూచిపూడి నృత్యం, వనపర్తి)

 2016 

2016లో రాష్ట్ర స్థాయిలో వివిధ విభాగాల్లో 50మందికి ఆవార్డు కింద ఒక్కొక్కరికి లక్షా నూటా పదహారు రూపాయలతో జిల్లా స్థాయి, రాష్ట్ర స్థాయి ప్రముఖులను తెలంగాణ ప్రభుత్వం సత్కరించింది. ఈ అవార్డులకు ప్రముఖులను ఎంపిక చేసేందుకు ప్రభుత్వం ఒక కమిటీని ఏర్పాటు చేసింది. రాష్ట్ర సాంస్కృతిక, పర్యాటకశాఖ మంత్రి అజ్మీరా చందులాల్ అధ్యక్షతన 11 మంది సభ్యులతో ఈ కమిటీని ఏర్పాటు చేశారు.

రాష్ట్ర అవతరణ దినోత్సవం సందర్భంగా 2016, జూన్‌ 2న హెచ్.ఐ.సి. సి.లో ముఖ్యమంత్రి కల్వకుంట్ల చంద్రశేఖరరావు చేతులమీదుగా జ్ఞాపిక, లక్షా 116 రూపాయల నగదు, ధ్రువీకరణ పత్ర ప్రదానం జరిగింది.

ఉత్తమ గ్రామ పంచాయతీగా మెదక్ జిల్లా లోని మాల్కాపూర్, కరీంనగర్ జిల్లా బెజ్జంకి మండలంలోని మాదాపూర్, ఉత్తమ మండలంగా మహబూబ్ నగర్ జిల్లా లోని వనపర్తి, ఉత్తమ మున్సిపాలిటీగా ఖమ్మంను అవార్డుల కమిటీ ఎంపిక చేయడం జరిగింది.

 అవార్డు గ్రహీతలు 

 సాహిత్యం: కోవెల సుప్రసన్నాచార్య (వరంగల్), కపిలవాయి లింగమూర్తి (మహబూబ్ నగర్), ముదిగంటి సుజాతారెడ్డి (కరీంనగర్), సంగిశెట్టి శ్రీనివాస్ (మహబూబ్ నగర్), కె.వి. నరేందర్ (కరీంనగర్), అబ్దుల్ రహ్మన్ ఖాన్ (హైదరాబాద్, ఉర్దు), సర్ మీర్ ఇబ్రహిం హమి (హైదరాబాద్, ఉర్దు).
 నృత్యం: దీపికారెడ్డి (హైదరాబాద్), దుంపేటి ప్రకాశ్ (పేరిణి),
 జానపద నృత్యం: అంతడ్పుల నాగరాజు (అదిలాబాద్)
 సంగీతం: మిట్ట జనార్ధన్ (హైదరాబాద్, సితార్), కె. రామాచారి (మెదక్)
 జానపద సంగీతం: ఎస్. ప్రభాకర్ (మెదక్), జంగిరెడ్డి (మహబూబ్ నగర్), ధర్మనాయక్ (నల్లగొండ), సి. రవి (అదిలాబాద్), గంగ (నిజామాబాద్), యశ్ పాల్ (ఖమ్మం)
 ఉద్యమ గానం: పద్మావతి (కరీంనగర్), తేలు విజయ (కరీంనగర్)
 చిత్రలేఖనం: వై. బాలయ్య (మెదక్)
 వేద పండితులు: మాడుగుల మాణిక్య పోమయాజులు (రంగారెడ్డి)
 అర్చకులు: నల్లంతిహల్ నరసింహాచార్యులు (ప్రధాన అర్చకులు, యాదాద్రి దేవస్థానం)
 ఆధ్యాత్మికులు: కొడకండ్ల నరసింహరామ సిద్దాంతి (వరంగల్), జనాబ్ ముఫ్టి ఆజీముద్దీన్ సాహెబ్, రేవరెండ్ నల్ల థామస్ (సెంచరీ బాపిస్టు చర్చి)
 శాస్త్రవేత్తలు: డా. వి. రాంగోపాల్ (డైరెక్టర్, ఐఐటి, ఢిల్లీ), అంకతి రాజు (రాజపేట, నల్లగొండ)
 జర్నలిజం: సి.ఆర్. గౌరీశంకర్ (హైదరాబాద్), నూర శ్రీనివాస్ (వరంగల్), ఆకారపు మల్లేశం (హైదరాబాద్), ఎం.ఎ. మజీద్, కవిత (ఎలక్ట్రానిక్ మీడియా), శంకర్ (కర్టూనిస్ట్)
 హస్తకళలు: ది నిర్మల్ టాయ్స్ అండ్ ఆర్ట్స్ ఇండస్ట్రీయల్ కోఆపరేటీవ్ సొసైటీ లిమిటెడ్, నిర్మల్, (అదిలాబాద్)
 క్రీడలు: అనూప్ కుమార్ (రోలర్ స్కేటింగ్), ఆనంద్ (ఖో-ఖో), హనుమంతరావు (గద), డా. రావుల ఉమారెడ్డి, సి. ప్రభాకర్ (సూపరెంటిండ్ ఇంజనీర్, నిజామాబాద్, టి.ఎస్.ఎస్.పి.డి.సి.ఎల్), ఎ. శ్రీనివాసులు (డివిజినల్ ఇంజనీర్, సూర్యాపేట, టి.ఎస్.ఎస్.పి.డి.సి.ఎల్)
 ఉద్యోగులు: పి. రాజామోహన్ (అసిస్టెంట్ డివిజినల్ ఇంజనీర్, కె.టి.పి.ఎస్., వి స్టేజ్, టిఎస్ జెన్కో), పి. హనుమంతరావు (డిపో మేనేజర్, జగిత్యాల, టిఎస్ ఆర్టీసి), వి. సుభాష్ (కండక్టర్, అదిలాబాద్, టిఎస్ ఆర్టీసి), మహ్మద్ తేజముల్ హుస్సేన్ (డ్రైవర్, కామారెడ్డి, టిఎస్ ఆర్టీసి)
 డాక్టర్: డాక్టర్ ఎ. గోపాలకిషన్ (మూత్ర పిండ జబ్బుల వైద్యుడు)
 ఎన్.జీ.వో.: గ్రామ్యా రిసోర్స్ సెంటర్ ఫర్ ఉమెన్ అండ్ చిల్డ్రన్
 సామాజిక సేవ: డాక్టర్ విజయభాస్కర్ (బి.ఎల్.ఎన్. ఛారిటీ, గోదావరిఖని)
 రైతులు: ఎం. అంజిరెడ్డి (ఇబ్రహింపట్నం, రంగారెడ్డి, అగ్రికల్చర్), వార్ని శంకర్ (పొతంగల్, కోటగిరి, నిజామాబాద్, (హర్టీకల్చర్)
 అంగన్ వాడి వర్కర్: ఎం. గంగమణి (నావిపేట, నిజామాబాద్)
 వ్యాపారవేత్త: ఎ. లక్ష్మినారాయణ (హైదరాబాద్)
 న్యాయవాది: గుడిమల్ల రవికుమార్ (వరంగల్)
 ఉపాధ్యాయుడు: గోల్డి బాల్బీర్ సింగ్ కౌర్ (ప్రధానోపాధ్యాయులు, టిఎస్ మోడల్ స్కూల్, గంగాధర, కరీంనగర్)
 వినూత్న వ్యవసాయం: మధుసూదన్ రెడ్డి (బొన్సాయ్ం)
 మాజీ సిబ్బంది: గాల్బా శివకిరణ్ కుమార్, ఎ. బాలకృష్ణ
 సాహస కార్యకలాపాలు: జి.ఆర్. రాధిక (అడిషినల్ ఎస్పీ, అదిలాబాద్)

 2017 

2017 ఏడాదికిగానూ పలు రంగాల్లో విశిష్ట సేవలు అందించిన 52 మంది ప్రముఖులను ఎంపిక చేస్తూ తెలంగాణ ప్రభుత్వం ఉత్తర్వులు జారీ చేసింది. అవార్డుల ఎంపిక కమిటీ ప్రతిపాదన మేరకు ఈ ప్రముఖులకు జూన్ 2న సికింద్రాబాద్ పరేడ్ గ్రౌండ్స్‌లో జరిగిన రాష్ట్ర అవతరణ వేడుకల్లో ముఖ్యమంత్రి కల్వకుంట్ల చంద్రశేఖర్ రావు అవార్డులు అందజేసి, సత్కరించారు.

 2018 

తెలంగాణ ఆవిర్భావ దినోత్సవం సందర్భంగా రాష్ట్ర ప్రభుత్వం 2018 సంవత్సరానికిగాను విశిష్ట వ్యక్తులకు పురస్కారాలను ప్రకటించింది. తెలంగాణలో 26 రంగాలలో చేసిన మహోన్నత సేవలను గుర్తించి మొత్తం 48 మందిని అవార్డులకు ఎంపికచేశారు. రవీంద్రభారతిలో జూన్ 2న జరిగిన తెలంగాణ రాష్ట్ర ఆవిర్భావ పురస్కారాల ప్రదానోత్సవం వేడుకల్లో ఉపముఖ్యమంత్రి మహమూద్‌ అలీ, హోంమంత్రి నాయిని నర్సింహారెడ్డి, పర్యాటక, సాంస్కృతికశాఖ మంత్రి చందూలాల్ అజ్మీరా, తెలంగాణ ప్రభుత్వ సలహాదారులు కె.వి. రమణాచారి, తెలంగాణ సాహిత్య అకాడమీ చైర్మన్ నందిని సిధారెడ్డి, తెలంగాణ సాంస్కృతిక సారథి చైర్మన్ రసమయి బాలకిషన్, తెలంగాణ రాష్ట్ర బీసీ కమీషన్ చైర్మన్ బి.ఎస్.రాములు, పర్యాటక శాఖ కార్యాదర్శి బుర్ర వెంకటేశం, భాషా సాంస్కృతిక శాఖ సంచాలకులు మామిడి హరికృష్ణ ల చేతులమీదుగా వీరికి పురస్కారాలు అందజేయబడ్డాయి.

 చిత్రమాలిక 

 మూలాలు 

వర్గం:తెలంగాణ ప్రభుత్వం
వర్గం:పురస్కారాలు
వర్గం:తెలంగాణ భాషా సాంస్కృతిక శాఖ
వర్గం:తెలంగాణ రాష్ట్ర పురస్కారాలు